নিজের ভাইয়ের উপরেই নাকি রেগে গিয়েছেন রিয়ালিটি টিভি স্টার ক্লো কার্দাশিয়ান। শুধু রেগে যাওয়াই নয়, ক্লো মনে করছেন তাঁর ভাই রব কার্দাশিয়ান নাকি তাঁর সঙ্গে বিশ্বাসঘাতকতা করেছেন। 
ক্লোর ভাই রব নাকি এবছরের শুরু থেকেই মডেল ব্লাক চায়নাকে ডেট করছিলেন। এমনকী ওই মডেলের সঙ্গে তাঁর ভাই নাকি এনগেজমেন্টও সেরে ফেলেছেন। কিন্তু ক্লো বা তাঁর পরিবারের কাছে পুরো বিষয়টাই চেপে গিয়েছেন রব। আর এতেই ক্লোর মনে হয়েছে, ভাই তাঁর সঙ্গে বিশ্বাসঘাতকতা করেছেন। 
ক্লোর অত্যন্ত ঘনিষ্ঠ এক সূত্রের দাবি অনুযায়ী, নিজের ভাইকে এনগেজমেন্টের শুভেচ্ছাও পাঠাননি এই টিভি তারকা। ভাই রব নিজে খবরটা তাঁকে না জানানোতেই বেজায় চটেছেন ক্লো। আপাতত এই খবরটিকে উপেক্ষাই করতে চান ক্লো কার্দাশিয়ান। 
ক্লোর বিশ্বাস, ঝামেলা পাকানোর জন্যই তাঁর ভাই রব আগে থেকে ব্লাক চায়নার সঙ্গে তাঁর এনগেজমেন্ট-এর খবরটি বাড়ির লোককে জানাননি। বিষয়টা নিয়ে রব কিছুটা নাটকও করতে চান বলেই ধারণা ক্লোর। অন্তত তাঁর ঘনিষ্ঠ সূত্রের তেমনই দাবি।